กฎกระทรวงกฎกระทรวงฉบับที่ ๒ (พ.ศ. ๒๕๒๓)ออกตามความในพระราชบัญญัติการรับเด็กเป็นบุตรบุญธรรมพ.ศ. ๒๕๒๒[๑] อาศัยอำนาจตามความในมาตรา ๑๘ และมาตรา ๓๙ แห่งพระราชบัญญัติการรับเด็กเป็นบุตรบุญธรรมพ.ศ. ๒๕๒๒ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ผู้มีภูมิลำเนาในต่างประเทศซึ่งมีสัมพันธ์ทางการทูตกับประเทศไทยประสงค์จะพาหรือจัดส่งเด็กออกไปนอกราชอาณาจักรเพื่อวัตถุประสงค์ให้มีการรับเด็กเป็นบุตรบุญธรรม ให้ยื่นคำขอต่ออธิบดีตามแบบที่อธิบดีกำหนดพร้อมด้วยเอกสารเกี่ยวกับผู้ขอ ดังต่อไปนี้(๑) ใบรับรองแพทย์ซึ่งแสดงว่ามีร่างกายและจิตใจสมบูรณ์(๒) เอกสารรับรองการสมรส(๓) เอกสารรับรองการทำงานและรายได้(๔) เอกสารรับรองการเงิน(๕) เอกสารรับรองทรัพย์สิน(๖) เอกสารรับรองความเหมาะสมทั่วไปจากผู้อ้างอิงอย่างน้อยสองคน(๗) รูปถ่ายของผู้ขอและคู่สมรส ขนาด ๔.๕ x๖ เซนติเมตรคนละสี่รูป(๘) เอกสารจากหน่วยราชการตรวจคนเข้าเมืองของประเทศนั้นอนุญาตให้เด็กเข้าประเทศได้เอกสารทุกฉบับจะต้องได้รับการรับรองจากสถานทูตหรือสถานกงสุลของประเทศไทยในประเทศนั้น หรือส่งมาโดยวิธีการทางการทูตข้อ ๒การยื่นคำขอตามข้อ ๑ ให้ยื่นผ่านส่วนราชการที่มีอำนาจหน้าที่ในเรื่องนี้ของประเทศที่ผู้นั้นมีภูมิลำเนาหน่วยงานที่รัฐบาลของประเทศนั้นมอบหมายหรือองค์การสวัสดิภาพเด็กที่รัฐบาลของประเทศนั้นอนุญาตให้ดำเนินการเพื่อให้มีการรับเด็กเป็นบุตรบุญธรรมระหว่างประเทศและต้องมีเอกสารดังต่อไปนี้(๑) หนังสือรับรองจากส่วนราชการที่มีอำนาจหน้าที่ในเรื่องนี้ของประเทศที่ผู้นั้นมีภูมิลำเนาหน่วยงานที่รัฐบาลของประเทศนั้นมอบหมายหรือองค์การสวัสดิภาพเด็กที่รัฐบาลของประเทศนั้นอนุญาตให้ดำเนินการเพื่อให้มีการรับเด็กเป็นบุตรบุญธรรมระหว่างประเทศรับรองว่าผู้ขอรับเด็กเป็นบุตรบุญธรรมมีความเหมาะสมที่จะรับเด็กเป็นบุตรบุญธรรม(๒)หนังสือรับรองจากส่วนราชการที่มีอำนาจหน้าที่ในเรื่องนี้ของประเทศที่ผู้นั้นมีภูมิลำเนาหน่วยงานที่รัฐบาลของประเทศนั้นมอบหมายหรือองค์การสวัสดิภาพเด็กที่รัฐบาลของประเทศนั้นอนุญาตให้ดำเนินการเพื่อให้มีการรับเด็กเป็นบุตรบุญธรรมระหว่างประเทศรับรองต่ออธิบดีว่าจะทำการควบคุมการทดลองเลี้ยงดูและส่งรายงานผลของการทดลองเลี้ยงดูให้อธิบดีทราบไม่เกินสองเดือนต่อครั้งเป็นระยะเวลาอย่างน้อยหกเดือน และ(๓) รายงานการศึกษาสภาพครอบครัวของผู้ขอรับเด็กเป็นบุตรบุญธรรมจากส่วนราชการที่มีอำนาจหน้าที่ในเรื่องนี้ของประเทศที่ผู้นั้นมีภูมิลำเนาหน่วยงานที่รัฐบาลของประเทศนั้นมอบหมายหรือองค์การสวัสดิภาพเด็กที่รัฐบาลของประเทศนั้นอนุญาตให้ดำเนินการเพื่อให้มีการรับเด็กเป็นบุตรบุญธรรมระหว่างประเทศข้อ ๓ผู้ขอจะยื่นคำขอรับเด็กเป็นบุตรบุญธรรมได้ครั้งละหนึ่งคน เว้นแต่เป็นญาติกับเด็กนั้น เด็กนั้นเป็นฝาแฝดหรือเด็กนั้นเป็นบุตรของคู่สมรสอีกฝ่ายหนึ่งข้อ ๔ให้พนักงานเจ้าหน้าที่ตรวจสอบเอกสารตามข้อ ๑ และข้อ ๒ และพิจารณาคุณสมบัติเบื้องต้นของผู้ขอรับเด็กเป็นบุตรบุญธรรมดังต่อไปนี้(๑) ต้องมีอายุไม่ต่ำกว่าสามสิบปี และมีอายุแก่กว่าเด็กที่จะเป็นบุตรบุญธรรมอย่างน้อยสิบห้าปี(๒) ต้องมีคู่สมรสเว้นแต่ผู้ขอรับเด็กเป็นบุตรบุญธรรมเป็นผู้มีสัญชาติไทย(๓) ต้องไม่มีบุตรเกินหนึ่งคนไม่ว่าจะเป็นบุตรบุญธรรมหรือไม่ เว้นแต่ผู้ขอรับเด็กเป็นบุตรบุญธรรมเป็นผู้มีสัญชาติไทยหรือผู้ขอรับเด็กเป็นบุตรบุญธรรมขอรับเด็ก ซึ่งเป็นบุตรของคู่สมรสที่มีสัญชาติไทย(๔) ต้องเป็นครอบครัวซึ่งมีความเหมาะสมและมีเหตุผลอันสมควรที่จะรับเด็กเป็นบุตรบุญธรรมตามที่ปรากฏในรายละเอียดของรายงานการศึกษาสภาพครอบครัว(๕) ต้องเป็นผู้ที่สามารถรับเด็กเป็นบุตรบุญธรรมได้ตามกฎหมายของประเทศที่ผู้นั้นมีภูมิลำเนาข้อ ๕เมื่อพนักงานเจ้าหน้าที่ได้ตรวจสอบคุณสมบัติและความเหมาะสมของผู้ขอรับเด็กเป็นบุตรบุญธรรมเหตุผลและความจำเป็นของบุคคลผู้มีอำนาจให้ความยินยอมในการรับเด็กเป็นบุตรบุญธรรมและตัวเด็กที่จะเป็นบุตรบุญธรรมแล้วเห็นว่าสามารถที่จะมอบเด็กให้เป็นบุตรบุญธรรมแก่ผู้นั้นได้และการเป็นบุตรบุญธรรมนั้นจะเป็นผลดีต่อสวัสดิภาพทางร่างกายและจิตใจของเด็กทั้งในปัจจุบันและอนาคตให้ศูนย์อำนวยการรับเด็กเป็นบุตรบุญธรรมนำเรื่องเสนอคณะกรรมการการรับเด็กเป็นบุตรบุญธรรมพิจารณาก่อนนำเสนอรัฐมนตรีว่าการกระทรวงมหาดไทยอนุญาตให้นำเด็กออกไปนอกราชอาณาจักรเพื่อทดลองเลี้ยงดูข้อ ๖ผู้ขอรับเด็กเป็นบุตรบุญธรรมและคู่สมรสต้องมารับเด็กไปทดลองเลี้ยงดูด้วยตนเองในกรณีที่คู่สมรสไม่สามารถจะมาได้ ต้องให้ความยินยอมเป็นหนังสือให้ไว้ ณ วันที่ ๑๔ มกราคม พ.ศ. ๒๕๒๓พลเอก เล็ก แนวมาลีรัฐมนตรีว่าการกระทรวงมหาดไทย[เอกสารแนบท้าย]๑. คำขอรับเด็กเป็นบุตรบุญธรรม (บธ. ๔)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๘ แห่งพระราชบัญญัติการรับเด็กเป็นบุตรบุญธรรมพ.ศ. ๒๕๒๒ บัญญัติว่า ห้ามมิให้ผู้ใดพาหรือจัดส่งเด็กออกไปนอกราชอาณาจักรเพื่อวัตถุประสงค์ให้มีการรับเด็กเป็นบุตรบุญธรรม ไม่ว่าโดยทางตรงหรือทางอ้อมเว้นแต่จะได้รับอนุญาตจากรัฐมนตรีทั้งนี้ ตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้พัชรี/ผู้จัดทำ๒๒ ตุลาคม ๒๕๕๓กวินธาดา/ตรวจ[๑] ราชกิจจานุเบกษาเล่ม ๙๗/ตอนที่ ๘/ฉบับพิเศษ หน้า ๖/๑๘ มกราคม ๒๕๒๓